**OPĆINA VELIKI BUKOVEC**

**JAVNI NATJEČAJ ZA DODJELU FINANCIJSKIH POTPORA ZA PROGRAME**

**ORGANIZACIJA CIVILNOG DRUŠTVA U 2023. GODINI**

Upute za prijavitelje

Datum objave Javnog natječaja: 14.03.2023.

Rok za dostavu prijava: 14.04.2023.

1. FORMALNI UVJETI JAVNOG NATJEČAJA

1.1. Prihvatljivi prijavitelji: tko može podnijeti prijavu?

(1) Prijavu može podnijeti:

1. organizacija civilnog društva koja je upisana u Registar udruga Republike Hrvatske,
2. organizacija civilnog društva koja je upisana u Registar neprofitnih organizacija,
3. organizacija civilnog društva koja promiče vrednote ustavnog poretka Republike Hrvatske,
4. organizacija civilnog društva koja provodi programe od osobitog interesa za opće/javno dobro u Općini Veliki Bukovec, a program koji organizacija civilnog društva prijavljuje usmjeren je na stvarne potrebe mještana i korisnika sredstava potpore te se temelji na već postignutim rezultatima prijašnjih sličnih aktivnosti organizacije civilnog društva,
5. organizacija civilnog društva koja predlaže programe sukladno sa ciljevima i zadaćama koje je organizacija civilnog društva utvrdila u statutu organizacije civilnog društva,
6. organizacija civilnog društva koja ima ljudske i materijalne resurse potrebne za provedbu prijavljenog programa,
7. organizacija civilnog društva koja vodi transparentno financijsko poslovanje.

(2) Pravo prijave na Javni natječaj nemaju:

1. ogranci, podružnice i slični ustrojbeni oblici organizacija civilnog društva koje nisu registrirane prema Zakonu o udrugama i upisane u registar udruga Republike Hrvatske kao i u Registar neprofitnih organizacija,
2. organizacije civilnog društva čiji je jedan od osnivača politička stranka.

1.2. Prihvatljive aktivnosti koje će se financirati putem Javnog natječaja

1. Planirano trajanje projekata/programa je najduže do 15. prosinca 2022. godine

(2) Projektne aktivnosti se moraju provoditi na području Općine Veliki Bukovec. Pojedine aktivnosti moguće je organizirati unutar i izvan područja Republike Hrvatske.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

(4) Sljedeće vrste aktivnosti nisu prihvatljive za financiranje:

1. znanstveno-istraživački programi, osim akcijskih istraživanja pod uvjetom da je istraživanje jedna od programskih aktivnosti, a ne glavna svrha programa,
2. programi velikih razmjera za koje je potrebna znatna financijska potpora, osim u slučaju ako je većina sredstava osigurana iz drugih izvora,
3. programi koji se isključivo temelje na investicijskim ulaganjima, izgradnji ili adaptaciji kapitalnih objekata i/ili kupnji opreme,
4. programi čija je jedina svrha korist članicama/članovima organizacije civilnog društva.

1.3. Prihvatljivi troškovi koji će se financirati ovim javnim natječajem

Sredstvima ovog javnog natječaja mogu se financirati samo stvarni i prihvatljivi troškovi, nastali provođenjem projekta/programa u vremenskom razdoblju naznačenom u ovim Uputama. Prilikom procjene projekta / programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

(1) Pod prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

1. Zaštita i promicanje tradicijske baštine;
2. Poticanje i afirmacija kulturnog, glazbenog i inog stvaralaštva djece i mladih;
3. Organizacija izvannastavnih i izvanškolskih aktivnosti;
4. Organizacija kulturno-umjetničkih manifestacija djece i mladih;
5. Promicanje i poticanje bavljenja amaterskim i profesionalnim sportom;
6. Unapređenje kvalitete života, životnih vještina i sposobnosti građana.

**2. ZABRANA DVOSTRUKOG FINANCIRANJA**

Po ovom Natječaju ne smiju se prijavljivati program/projekti za čiju cjelovitu provedbu su prijavitelji već dobili sredstva iz drugih javnih izvora. Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom Natječaja. U slučaju da se ustanovi dvostruko financiranje programa, prijavitelj će morati vratiti sva primljena sredstva.

3. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Javnom natječaju i natječajnoj dokumentaciji:

3.1.. Sadržaj obrasca za prijavu programa/projekta

Opisni obrazac projekta / programa dio je obvezne dokumentacije. Sadrži podatke o prijavitelju, partnerima te sadržaju projekta / programa koji se predlaže za financiranje te mora biti potpisan od strane osobe ovlaštene za zastupanje prijavitelja i ovjeren pečatom prijavitelja.

Obrasci u kojima nedostaju podaci vezani uz sadržaj projekta ili nisu potpisani od strane osobe ovlaštene za zastupanje i ovjereni, neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

3.2. Sadržaj obrasca proračuna programa

Obrazac proračuna programa dio je obvezne dokumentacije koji sadrži podatke o nazivu udruge i nazivu programa te prihodima i rashodima programa/projekta.

Prihodovni dio sadrži podatke o izvorima financiranja programa/projekta koji čine ukupan iznos financijskih sredstava potreban za provedbu programa/projekta:

1. iznos koji se traži od Općine Veliki Bukovec

2. iznosi koji se za provedbu programa/projekta očekuju ili su dobiveni iz drugih izvora i

3. iznos vlastitih sredstava koje će udruga uložiti u provedbu programa/projekta (članarine, kotizacije, gospodarska djelatnost i dr.)

Rashodovni dio obuhvaća podatke o izravnim i neizravnim troškovima za provedbu programa uz razradu troškova prema planiranim aktivnostima.

Potrebno je ispuniti sve tražene podatke i potpisati obrazac.

3.3. Gdje poslati prijavu?

Obvezne obrasce i propisanu dokumentaciju potrebno je dostaviti u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave dostavlja se preporučenom poštom, dostavljačem ili osobno,a na vanjskom dijelu omotnice potrebno je istaknuti naziv Javnog natječaja, zajedno s punim nazivom i adresom prijavitelja te napomenom “Javni ntaječaj za dodjelu potpora organizacijama civilnog društva“ –NE OTVARAJ''

Prijave se šalju na sljedeću adresu:

**OPĆINA VELIKI BUKOVEC**

**Veliki Bukovec, Dravska 7**

**42231 Mali Bukovec**

**Javni natječaj za dodjelu potpora organizacijama civilnog društva**

**-NE OTVARAJ-**

3.4.. Rok za slanje prijave

Rok za prijavu na Javni natječaj je zaključno do **14.04.2023. godine**. Prijava je dostavljena u roku ako je na prijamnom žigu razvidno da je zaprimljena u pošti, kao preporučena pošiljka, do kraja datuma koji je naznačen kao rok za prijavu na Javni natječaj. U slučaju da je prijava dostavljena osobno u Općinu Veliki Bukovec, prijavitelju će biti izdan dokaz o primitku prijave.

Sve prijave poslane izvan roka neće biti uzete u razmatranje.

3.5. Kome se obratiti ukoliko imate pitanja?

Sva pitanja u vezi s Javnim natječajem mogu se uputiti na e-mail: opcinavk@gmail.com ili na broj telefona 042/840 040 najkasnije 5 dana prije isteka roka za predaju prijava na Javni natječaj.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili .

**4.** **POSTUPAK ODOBRAVANJA I OBAVIJEST O REZULTATIMA NATJEČAJA**

* Prijave programa koje ne udovoljavaju administrativnim – formalnim uvjetima natječaja (dostavljene nakon roka za podnošenje prijava, prijave koje ne zadovoljavaju uvjete natječaja ili su podnijete protivno uvjetima natječaja, prijave koje ne sadrže svu natječajem propisanu dokumentaciju) neće se razmatrati o čemu će organizacije civilnog društva biti posebno obaviještene pisanim putem. Utvrđivanje udovoljavaju li dostavljene prijave propisane uvjete iz natječaja zadatak je Povjerenstva za provedbu natječaja,
* ocjenu kvalitete zaprimljenih programa provodi Ocjenjivačko povjerenstvo i o tome sastavlja zapisnik,
* Zapisnik Ocjenjivačkog povjerenstva o ocjeni kvalitete zaprimljenih programa dostavlja se Povjerenstvu za provedbu natječaja radi utvrđivanja prijedloga odluke o financiranju programa,
* Načelnik sukladno prijedlogu odluke Povjerenstva za provedbu natječaja o financiranju programa i raspoloživim proračunskim sredstvima donosi konačnu odluku o odabiru programa za dodjelu sredstava financijske potpore,
* Svaka organizacija civilnog društva čiji je program ocjenjivan dobit će obrazloženje ocjene svog programa u pisanom obliku.

Odluka o odabiru programa koji će biti financirani u 2023. godini bit će objavljena na službenoj internet stranici Općine Veliki Bukovec i na oglasnoj ploči Općine Veliki Bukovec ( Dravska 7, Veliki Bukovec, 42231 Mali Bukovec) u roku od 8 dana od dana donošenja Odluke načelnika o odabiru programa za dodjelu financijske potpore.

Organizacije civilnog društva kojima se odobri (su)financiranje programa bit će obvezne sklopiti ugovor s Općinom Veliki Bukovec o provođenju programa, kojim će se osobito definirati iznos odobrenih sredstava, uvjeti i način korištenja dodijeljenih sredstava, način praćenja i kontrole namjenskog trošenja dodijeljenih sredstava te ostala međusobna prava i obveze. Ugovore o financijskoj potpori s Općinom Veliki Bukovec organizacije civilnog društva obvezne su potpisati najkasnije u roku od 30 dana do dana objave obavijesti o rezultatima natječaja.

**5. PRAVO PRIGOVORA**

Organizacija civilnog društva koja je sudjelovala u natječaju može podnijeti pisani prigovor na odluku načelnika o odabiru programa i visini financijske potpore samo zbog povrede postupka odobravanja financijske potpore utvrđenog ovom odlukom.

Prigovor se podnosi načelniku putem Povjerenstva za provedbu natječaja u roku od 8 (slovima: osam) dana od dana primitka odluke o odabiru programa.

O prigovoru odlučuje načelnik.

**6. PONIŠTENJE NATJEČAJA**

Općina Veliki Bukovec zadržava pravo poništenja natječaja ukoliko za to postoje opravdani razlozi, bez obveze snošenja nastalih troškova podnositeljima prijava programa na natječaj.